Ritratt: Miguela Xuereb .td_uid_3_60cc711ea0f62_rand.td-a-rec-img{text-align:left}.td_uid_3_60cc711ea0f62_rand.td-a-rec-img img{margin:0 auto 0 0} Tlesta x-xogħol ta' tisbieħ fi Ġnien ir-Re Ġorġ V fil-Furjana, li għandu veduti spettakolari tal-Port il-Kbir. Dan tħabbar mill-Ministru għall-Ambjent, it-Tibdil fil-Klima u l-Ippjanar Aaron Farrugia, hekk kif spjega li x-xogħlijiet li saru mill-Kunsill Lokali tal-Furjana kienu ffinanzjati permezz tad-Development Planning Fund (DPF) tal-Awtorità tal-Ippjanar, b'investiment ekwivalenti għal €400,000. Ix-xogħlijiet ta' tisbiħ kienu jinkludu l-installazzjoni ta' tagħmir għal open gym, kameras tas-sigurtà u sistema ta' irrigazzjoni. Ġie installat ukoll tagħmir għal logħob u pavimentar ġdid u aktar sigur, filwaqt li l-faċilitajiet sanitarji fil-ġnien inbidlu kompletament. Saret ukoll manutenzjoni fuq l-arbli tad-dawl li jinsabu fil-ġnien, filwaqt li s-sistemi tal-elettriku u tal-cables ġiet aġġornata għal sigurtà aħjar. It-turf tal-grawnd tal-futbol u l-fencing tal-perimetru se jiġu mibdula fix-xhur li ġejjin. Il-Ministru qal li d-DPF jipprovdi lill-kunsilli lokali, NGOs, u oħrajn bl-appoġġ finanzjarju meħtieġ biex ikunu proattivi u jwettqu proġetti li jtejbu l-ambjent urban. #td_uid_2_60cc711e9e3a7 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/06/16143040/Aaron-Farrugia-King-George-V-Gardens-80x60.jpg) 0 0 no-repeat}#td_uid_2_60cc711e9e3a7 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/06/16143015/Aaron-Farrugia-King-George-V-Gardens-Floriana-80x60.jpg) 0 0 no-repeat}#td_uid_2_60cc711e9e3a7 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/06/16143104/Aaron-Farrugia-80x60.jpg) 0 0 no-repeat} 1 minn 3 Ritratt: Miguela Xuereb Il-Perit Vincent Cassar, Chairperson tad-Development Planning Fund, ħeġġeġ lill-kunsilli lokali biex ikunu aktar kreattivi u innovattivi dwar kif u fejn jintroduċu aktar spazji miftuħa fil-lokalità tagħhom. Ir-roof garden inawgurat reċentement fuq il-binja ewlenija tal-Valletta Design Cluster għandha sservi bħala każ ta' studju biex jinbdew proġetti ta' ġnien pubbliċi simili fiż-żoni urbani densament popolati tagħna, qal Cassar. Min-naħa tagħha, is-Sindku tal-Floriana Davina Sammut Hili qalet li l-Kunsill Lokali tal-Furjana, wara ħidma ta' iktar minn sena, qed irodd lura lill-komunità ċentru rikreattiv għall-familja kompletament mgħammar mill-ġdid. Ġnien ir-Re Ġorġ V jinsab fuq is-swar tal-Furjana, u ġie inawgurat fl-1936 mir-Re Ġorġ V innifsu. Oriġinarjament, il-ġonna kienu parti mill-isptar Re Ġorġ V iżda wara saru aċċessibbli għall-pubbliku. Id-daħla għall-ġonna hija kkaratterizzata minn arkata mżejna bl-emblema tal-monarkija Ingliża fuq il-quċċata tal-arkata. Fl-1951, inbniet clubhouse fil-ġnien biex isservi bħala l-kwartieri ġenerali tal-Malta Playing Fields Association. L-ewwel Playing Field f'Malta ġie installat propju f'dan l-istess ġnien. .td_uid_4_60cc711ea1246_rand.td-a-rec-img{text-align:left}.td_uid_4_60cc711ea1246_rand.td-a-rec-img img{margin:0 auto 0 0}